text: [{"text_idx": "#000005", "text": "Presiden Rashid Ka\u2019 berkata ASLI ditubuhkan akhir tahun lalu untuk membela nasib Orang Asli melalui platform yang lebih besar melangkaui NGO sedia ada."}, {"text_idx": "#000006", "text": "\u201cTujuan dan matlamat kita untuk perjuangan masyarakat Orang Asli, bukannya berjuang nak melawan kerajaan. Itu tidak betul sama sekali,\u201d katanya kepada FMT."}, {"text_idx": "#000007", "text": "\u201cSetakat ini pendirian kita menyokong penuh kerajaan perpaduan.\u201d"}, {"text_idx": "#000010", "text": "Jawatankuasa penaja ASLI sebelum ini dianggotai oleh pemimpin akar umbi dan cerdik pandai Orang Asli dan ia didaftarkan bersama 500 ahli dengan dana sendiri."}, {"text_idx": "#000012", "text": "Ramli khuatir kuasa politik Orang Asli akan semakin mengecil, memandangkan mereka hanya ada seramai 213,000 orang di seluruh negara."}, {"text_idx": "#000013", "text": "Sementara itu, senator yang mewakili Orang Asli, Ajis Sitin menyeru semua pihak melihat secara positif kewujudan ASLI, dan memberikan ia peluang untuk berpolitik."}, {"text_idx": "#000014", "text": "\u201cSetelah sekian lama masyarakat Orang Asli dipecahbelahkan oleh fahaman politik yang berbeza di peringkat kampung dan penempatan masing-masing, mungkin kemunculan ASLI akan menjadi pemangkin untuk Orang Asli bersatu untuk mengilhamkan kemajuan mereka sendiri,\u201d katanya."}, {"text_idx": "#000015", "text": "Ajis juga menggesa ASLI meyakinkan kerajaan perpaduan bahawa ia bersamanya dan perjuangannya memartabatkan Orang Asli dan hak masyarakat itu bukan dibuat-buat."}, {"text_idx": "#000016", "text": "\u201cKita tidak perlu memperlekehkan perjuangan rakan kita,\u201d katanya."}]